બંને ટીમની નજર હવામાન પર પણ રહેશે, કારણ કે હવામાન વિભાગે વરસાદ અને તોફાનની આગાહી કરી છે, આથી ઈડનના મેદાનની સુવિધાઓમાં પણ સુધારો કરી દેવાયો છે. પાંચ દિવસ દરમિયાન આ બાબતની પણ પરીક્ષા થશે. બીજી ટેસ્ટ એવી પીચ પર રમાવાની છે, જેના પર આ સિઝનમાં હજુ સુધી એક પણ મેચ રમાઈ નથી. ક્યૂરેટર સજન મુખરજીએ કહ્યું, ”ચિંતાની કોઈ વાત નથી, કારણ કે વિકેટ સારી સ્થિતિમાં છે. રોલિંગ દ્વારા વિકેટ તૈયાર કરવા માટે અમારે સૂર્યપ્રકાશની જરૂર છે. ઘાસ કાપી નાખવામાં આવ્યું છે.”